Vikipediyada bu ad-soyadlı digər şəxslər haqqında da məqalələr var; bax: Eldar İsmayılov.

**Eldar Vəkil oğlu İsmayılov** (25 yanvar 1949, Qaymaqlı, Qazax rayonu) — Sumqayıt Şəhər İcra Hakimiyyətinin başçısı (1991–1992), Məcburi Köçkünlərin Sosial İnkişaf Fondunda işlər idarəsinin müdiri-aparatın rəhbəri (2014-cü ildən), "Şöhrət" ordeni laureatı.

Həyatı
------

Eldar İsmayılov 1949-cu il yanvar ayının 25-də Qazax rayonunun Qaymaqlı kəndində anadan olmuşdur. 1966-cı ildə orta məktəbi bitirmişdir. Həmin il Azərbaycan Neft və Kimya İnstitutunun Kimya-Texnologiya fakültəsinə daxil olmuş, 1971-ci ildə təhsilini müvəffəqiyyətlə başa vuraraq təyinatla Sumqayıt Kimya Kombinatına göndərilmişdir. 1971-ci ilin avqust ayında aparatçı kimi əmək fəaliyyətinə başlamış, 1972-ci ildən 1975-ci ilə kimi sex rəisinin müavini işləmişdir. 1976-cı ildə Ali Komsomol məktəbini, 1990-cı ildə isə Bakı Ali Partiya məktəbini fərqlənmə diplomu ilə bitirmişdir.

Siyasi-ictimai fəaliyyəti
-------------------------

1975-ci ildə "Sumqayıtkimyasənaye" İstehsalat Birliyi Komsomol komitəsinin katibi seçilir. 1978–1981-ci illərdə "Kimyasənaye" birliyində Baş direktorun müavini, 1981–1983-cü illərdə "Azkimyatəmir" trestində müdir müavini işləyib.

1983-cü ildə "Sintetik kauçuk" zavodunda partiya komitəsinin katibi seçilir.

1985-ci ilin yanvar ayından 1988-ci ilin sentyabr ayına kimi Azərbaycan Kommunist Partiyası Mərkəzi Komitəsinin Neft və Kimya şöbəsində təlimatçı vəzifəsində işləyir.

1988-ci ildə Sumqayıt şəhər Partiya Komitəsinin ideoloji məsələlər üzrə katibi, 1989-cu ilin noyabr ayında Sumqayıt şəhər Partiya Komitəsinin 1-ci katibi, 1990-cı ildə Sumqayıt şəhər Xalq Deputatları Sovetinin sədri seçilir. 1991-ci ilin oktyabr ayında Sumqayıt şəhər İcra Hakimiyyətinin başçısı təyin olunur.

1992-ci ilin iyun ayında Sumqayıt şəhər İcra Hakimiyyətinin başçısı vəzifəsindən istefa verir.

1993-cü ildən 1995-ci ilin may ayına kimi Azərbaycan Respublikası Nazirlər Kabineti şöbə müdirinin müavini vəzifəsində işləyir.

1995-ci ilin may ayından 1996-cı ilin may ayına kimi Sumqayıt Superfosfat zavodunun, 1996–2000-ci illərdə "Sintezkauçuk" zavodunun direktoru vəzifəsində işləmişdir.

1990-cı ildə Respublika Ali Sovetinin deputatı seçilmişdir. 1999-cu ildən 2014-cü ilə kimi Sumqayıt Bələdiyyəsinin üzvü olmuşdur.

2000-ci ilin avqust ayından 2002-ci ilin yanvar ayına kimi Superfosfat zavodunun direktoru, 2002-ci ildən 2014-cü ilə kimi "Sumqayıt Superfosfat" Açıq Səhmdar Cəmiyyəti idarə heyətinin sədri vəzifəsində işləmişdir.

YAP Sumqayıt şəhər təşkilatının III, IV, V və VI konfranslarında təşkilatın şura üzvü seçilmişdir.

Hal-hazırda Məcburi Köçkünlərin Sosial İnkişaf Fondunda işlər idarəsinin müdiri-aparatın rəhbəri vəzifəsində işləyir.

Təltifləri
----------

Azərbaycan Respublikasının Prezidenti İlham Əliyevin 16 noyabr 2009-cu il tarixli 590 saylı sərəncamı ilə "Şöhrət" ordeni ilə təltif edilmişdir.

Ailəsi
------

Ailəlidir, 3 övladı var.

İstinadlar
----------



| ⛭Sumqayıt şəhərinin rəhbərləri |
| --- |
| Azərbaycan SSR | 

|  |  |
| --- | --- |
| Şəhər Partiya Komitəsibirinci katibləri | 
* Hacı Əliyev (1949–1953)
* Kamran Hüseynov (1953–1958)
* Firudin Əliyev (1958–1962)
* Nadir Balakişiyev (1962–1971)
* Sabit Abbasəliyev (1971–1974)
* Kamran Bağırov (1974–1978)
* Həsən Həsənov (1978–1979)
* Şənlik Əliyev (1979–1985)
* Cahangir Müslümzadə (1985–1988)
* Zülfü Hacıyev (1988–1989)
* Eldar İsmayılov (1989–1991)

 |
| Şəhər Xalq Deputatları Sovetiİcraiyyə Komitəsinin sədrləri | 
* Ənvər Ələkbərov (–1960)
* Hüseyn Axundov (1960–1971)
* Ələsgər Hüseynov (1975–1976)
* Zülfü Hacıyev (1976–1982)
* Təvəkkül Məmmədov (1982–1988)
* Rasim Eminbəyli (1988–1991)

 |

 |  |
| AzərbaycanRespublikası | 

|  |  |
| --- | --- |
| Şəhər Sovetinin sədrləri | 
* Eldar İsmayılov (1990-1991)
* Şakir Abışov (1991-1993)

 |
| Şəhər İcra Hakimiyyətibaşçıları | 
* Eldar İsmayılov (1991–1992)
* Yusif Sevdimalıyev (1992–1993)
* Şakir Abışov (1993–2000)
* Təvəkkül Məmmədov (2000–2003)
* Vaqif Əliyev (2003–2011)
* Eldar Əzizov (2011–2015)
* Zakir Fərəcov (2015–)

 |
| Şəhər bələdiyyəsi başçıları | 
* Zakir Fərəcov (1999–2004)
* Əbülfəz Babayev (2005–2015)
* Sultan Əsədov (2015–2021)
* Sərviz Süleymanov (2021–)

 |

 |
| *Qeyd 1: Sumqayıt şəhəri təşkil edilərkən Bakı şəhərinin rayonu kimi təşkil edilmişdir. 22 noyabr 1949-cu ildə isə respublika tabeli şəhərə çevrilmişdir.Qeyd 2: Xalq Deputatları Soveti 1977-ci ilədək Zəhmətkeş Deputatları Soveti adlanmışdır.* |